**ЕВРОПСКИ СОЛИДАРЕН КОРПУС**

**1. За кого се однесуваат виртуелните активности во програмата Европски солидарен корпус ?**

*Се однесуваат за:*

-Волонтерски проекти

 - Солидарни проекти

**2. Дали правилата за “виша сила“ за време на Ковид -19 ќе се применуваат само за веќе започнати проекти или и за проекти кои добиле грант во 2020 година ?**

Правилата ќе бидат применливи за:

- проекти кои добиле грант во 2019 година но поради глобалната пандемија имале проблем со започнување на активностите - проекти кои биле во процес на имплементација на 11 март 2020 кога СЗО прогласи глобална пандемија и
 - проекти кои добиле грант во 2020 година додека трае глобалната пандемија. За секоја промена ќе бидете известени на веб страната на НАЕОПМ или преку директен контакт со одговорно лице во НА.

**3.** **Дали може да се организираат виртуелни активности во рамките на проектите Европски солидарен корпус?**

Да, може.

Имплементација на виртуелните активности

 Основниот принцип е на учесниците да им се понуди можност да ја продолжат или започнат својата активност преку виртуелни активности, кои треба да се комбинираат со физичка мобилност на подоцнежен датум, ако и кога ситуацијата тоа ќе го дозволи. Корисниците треба да имаат за цел да вклучат физичка компонента што ќе го почитува минималното времетраење утврдено во Водичот за Европскиот солидарен корпус за 2020 година. Меѓутоа, кога тоа не е можно со оглед на еволуцијата на пандемијата Ковид-19, корисниците ќе можат да ја означат ситуацијата како виша сила и Националните агенции можат да ги сметаат овие активности како подобни. Независно од тоа дали активноста се одвива физички, виртуелно или и двете, организациите продолжуваат да бидат одговорни за извршување на сите потребни задачи за спроведување активности како што се подготовка, следење и поддршка, валидација на резултатите од учењето на учесниците, опишани во референтните документи на програмата.

**4. Како се финансираат на виртуелните активности**

 Трошоци за организациска поддршка

Во однос на финансирањето, за активности кои првично биле планирани како физички активности, а се спроведуваат како виртуелни заради кризата Ковид-19, генералниот принцип е да се поддржат трошоците поврзани со горенаведените задачи што треба да ги вршат организациите, а да се исклучат трошоци исклучиво поврзани со физичката активност како што се дневни трошоци. За волонтерски активности, кога вообичаените трошоци за организациска поддршка наведени во програмата на Европскиот солидарен корпус, вклучуваат и трошоци поврзани со дневни трошоци на учесниците во активностите, ќе се примени различен механизам. За активности или периоди на активност што ќе се одвиваат виртуелно, организациите ќе имаат право да добијат 35% од вкупната единица по цена на ден по учесник, поради фактот дека нема да има трошоци за сместување и храна на учесниците.

Инклузија

Проектите во кои се вклучени млади луѓе со помалку можности може да бараат дополнителна поддршка за решавање на специфичните потреби на учесниците и да им помогнат да ја извршуваат својата активност преку интернет. Овој приспособен и поддржувачки пристап може да вклучува повеќе состаноци преку интернет со учесникот, дополнителни обуки, како и да се овозможи повеќе време за спроведување на задачите на редовното менторство, гарантирајќи чекор по чекор поддршка за време на активностите, како и надвор од работното време. Во вакви случаи, корисниците ќе имаат право да добијат финансиска поддршка за вклучување во однос на деновите на виртуелните активности.

 Дневни трошоци

Корисниците, сепак, ќе имаат право да ги добијат трошоците за деновите на виртуелни активности. Дневните трошоци претставуваат придонес во вкупните лични трошоци на младите лица и на тој начин ќе им бидат исплатени на волонтерите.

Вонредни трошоци

Понатамошна поддршка може да им се даде и на корисниците и учесниците да им помогнат да се соочат со дополнителните потешкотии што се добиваат од исклучителниот контекст создаден од Ковид-19. Националните агенции ќе можат да дозволат (доколку е соодветно оправдано според природата на проектот и потребите на корисникот) употреба на категоријата буџет за вонредни трошоци за корисниците за покривање на трошоците поврзани со купување и/или изнајмување на потребната опрема, и/или услуги за имплементација на виртуелни и мешани активности - дури и ако првично не беа доделени средства за категоријата буџет за вонредни трошоци.

**5. Дали може да се направи комбинација од вртуелни и физички активности?**

Да. Активностите можат да бидат само виртуелни или комбинација со физички и виртуелни активности.

**6. Дали се признаваат патни трошоци кај виртуелните активности?**

Не. Патувањето не е прифатливо кај виртуелните активности.